36 
REMUSAT'TIA Set. 
(Melet. I. p. 18. 1832.) 
Spathae tubus convolutus, vegeto-persistens; faux constricta; lamina explanata, patentissima 
vel refracta. 
Spadix androgynus, erectus, spatha brevior; spica feminea cylindroidea, pluriflora, sessilis ; 
mascula a feminea, parte neutra attenuata remota, incrassata, ellipsoidea; rhachis 
spicae masculae subincrassata; appendix nulla. 
Floseuli nudi; masculi: synandria cuneato-clavata, latere profunde-suleata, vertice truncato, 
in ambitu 4—5—6 lobata; connectivum crassum vertice vel retractum vel prominulum ; 
loculi 4—6 appositi duarum trium antherarum, basin versus attenuati, fere totam alti- 
tudinem synandrii occupantes, apice rimula brevi profunde verticis planum intrante, ibique 
quasi porum mentiente aperientes; feminei: ovarium inferne uni-apice triloculare; stylus 
nullus; stigmata depresse-hemisphaerica, distantia; placentae 2—3——4 in quolibet ovario, 
parietales, lineares, pluriovulatae; funiculi longuli, varie flexi, ovulo ima basi sublateraliter 
annexi, horizontaliter cum ovulo axim idealem versus directi; ovula plurima, superposita, 
hemiorthotropa; micropyle medium loculamentum versus spectans; neutri: depressi ac 
compressi, vertice truncati, conferti, copiosi. 
Fructus. Baccae obovatae, contiguae, spathae tubo demum disrupto obtectae, rudimento stigmatis 
coronatae, uniloculares, 3—4-placentatae; placentis parietalibus, polyspermis. 
Semen vel semina ovata, apice obtuso retusa, longule funiculata, indistincte-strophiolata, epider- 
mide crasse-succulenta, diaphana obducta, centripeta; testa crassula; tegmen tenue; 
micropyle centrispectans; albumen copiosum; embryo axilis. 
Mabitus. Plantae tuberosae, e tubere ramos aphyllos ascendentes vel erectos superposite 
stipuloso-vaginatos emittentes, gemmulas tuberculosas, ex axillis terminalibus vaginularum 
gregarie exserentes. Folium hysteranthium, subsolitarium, longule- ac tereti petiolatum ; 
lamina peltata. Pedunculus potius brevis. Spathae lamina flava. Spadix aromatice olens. 
Germinatio admotiva, vagina cotyledonis brevissima, subemarginata. 
Synonymon. Arum Roxb. 
